As comunidatz asimiladas, que a segunda semana de Marzo churoron lealtat a o retallador espanyol, ya cuentan con os suyos presupuestos. Belunos como Catalunya dicen que ya veyerán si cumplen con o pacto, atros como Andalucía no se’n fan porque dicen no tener déficit (J.A. Griñán dixit), manimenos os más sobraus, como Aragón, han optau por reducir d’ixo qu’en sobra ambute, y que en iste país se clama cultura. Un chicorrón 0,46% d’o total destinará o gobierno d’o PP-PAR enta l’aculturización d’os suyos ciudadans, o más baixo d’os ya retallaus presupuestos d’as comunidatz, una situación que as/os aragonesas/es vienen padecendo dende 2007, alavez yera de 0.99%. Bells colectivos como “+Cultura” en veyer peligrar o suyo puesto de treballo facioron publico un comunicau o 22 de febrero, un comunicau en contra d’os retallos culturals en Aragón, con cenyos enta l’arte espanyol pero sin garra referencia a la modificación d’a Lei de luengas d’Aragón, una d’as primeras manifestacions publicas d’iste nuevo gobierno en contra d’a cultura aragonesa.
#000002
Os representants aragoneses, allenos a os sucesivos gubiernos, con voz en o parlamento, pareix i parar cuenta. Grupos de cuchas como IU-CHA ya han denuncia a situación de l’asturiano en o parlamento espanyol, con intervencions en asturiano por parti d’un riberano como Llamazares, que no hese adedicau ni un segundo en estudiar garra expresión aragonesa. Pero siempre pareix poca la enrestida cultural que pueda sufrir Aragón, como pa estar denunciada. Más si os suyos puestos de treballo no corren peligro (iste grupo fa parti de +Cultura), y os suyos amigos no pueden sacar-ne buen treslau. Ni una sola iniciativa rechistrada en ista endrecera por l’aragonés y o catalán en Aragón, y sí una “mazada” por parti d’un aragonés que tansament escribe bell escrito en o suyo blog pa refimar as leis d’o suyo apadrinau.
#000004